ΚΑΝΟΝΙΣΜΟΣ (ΕΚ) αριθ. 997/97 ΤΗΣ ΕΠΙΤΡΟΠΗΣ της 3ης Ιουνίου 1997 για την τροποποίηση των κανονισμών (ΕΚ) αριθ. 1431/94, (ΕΚ) αριθ. 1474/95 και (ΕΚ) αριθ. 1251/96 για τη θέσπιση των λεπτομερειών εφαρμογής ορισμένων δασμολογικών ποσοστώσεων στους τομείς των αυγών και του κρέατος πουλερικών και την παράταση της διάρκειας ισχύος ορισμένων σχετικών πιστοποιητικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, για την κοινή οργάνωση αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής (2), και ιδίως το άρθρο 3 παράγραφος 2, το άρθρο 6 παράγραφος 1 και το άρθρο 15,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, για την κοινή οργάνωση αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (4), και ιδίως το άρθρο 15,

τον κανονισμό (ΕΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και την γαλακτοαλβουμίνη (5), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 2 παράγραφος 1, το άρθρο 4 παράγραφος 1 και το άρθρο 10,

τον κανονισμό (ΕΚ) αριθ. 774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σιμιγδάλι καθώς και τα πίτουρα και εν γένει και άλλα υπολείμματα (6), όπως τροποποιήθηκε από τον κανονισμό (ΕΚ) αριθ. 2198/95 της Επιτροπής (7), και ιδίως το άρθρο 7,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, όσον αφορά την υλοποίηση των παραχωρήσεων που εμφαίνονται στον κατάλογο CXL ο οποίος καταρτίστηκε μετά από την περάτωση των διαπραγματεύσεων δυνάμει του άρθρου XXIV παράγραφος 6 της ΓΣΔΕ (8),

Εκτιμώντας:

ότι οι δασμολογικές ποσοστώσεις για ορισμένα προϊόντα των τομέων του κρέατος πουλερικών και των αυγών έχουν παραχωρηθεί στο πλαίσιο του κανονισμού (ΕΚ) αριθ. 1431/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου (9), όπως τροποποιήθηκε τελευταία από τον κανονισμό (ΕΚ) αριθ. 958/96 (10), του κανονισμού (ΕΚ) αριθ. 1474/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών (11), όπως τροποποιήθηκε τελευταία από τον κανονισμό (ΕΚ) αριθ. 1219/96 (12), καθώς και του κανονισμού (ΕΚ) αριθ. 1251/96 της Επιτροπής, της 28ης Ιουνίου 1996, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (13) 7 ότι, για να διευκολυνθεί το εμπόριο μεταξύ της Ευρωπαϊκής Κοινότητας και των τρίτων χωρών, πρέπει να επιτραπεί η εισαγωγή των προϊόντων των τομέων των αυγών και του κρέατος των πουλερικών χωρίς να υπάρχει υποχρέωση της εισαγωγής από τη χώρα καταγωγής, η οποία πρέπει, εντούτοις, να αναγράφεται για στατιστικούς λόγους στη θέση 8 του πιστοποιητικού εισαγωγής 7

ότι οι διατάξεις αυτές πρέπει να εφαρμοστούν στα πιστοποιητικά εισαγωγής των οποίων η διάρκεια ισχύος δεν έχει ακόμη λήξει και τα οποία δεν έχουν χρησιμοποιηθεί ή έχουν χρησιμοποιηθεί μόνον εν μέρει 7

ότι, για να μπορέσουν οι συναλλασσόμενοι να χρησιμοποιήσουν τις νέες διατάξεις που προβλέπονται στον παρόντα κανονισμό πριν από την ημερομηνία λήξης των πιστοποιητικών, πρέπει να παραταθεί η διάρκεια ορισμένων πιστοποιητικών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αυγών και του κρέατος των πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το στοιχείο γ) του άρθρου 3 του κανονισμού (ΕΚ) αριθ. 1431/94 αντικαθίσταται από το ακόλουθο κείμενο:

«γ) η αίτηση πιστοποιητικού και το πιστοποιητικό καταγωγής περιλαμβάνουν, στη θέση 8, την ένδειξη της χώρας καταγωγής το πιστοποιητικό συνεπάγεται την υποχρέωση εισαγωγής από τη χώρα που αναφέρεται σε αυτό, εκτός όσον αφορά τις ομάδες 3 και 5 7»

Άρθρο 2

Το στοιχείο γ) του άρθρου 4 του κανονισμού (ΕΚ) αριθ. 1474/95 αντικαθίσταται από το ακόλουθο κείμενο:

«γ) η αίτηση πιστοποιητικού και το πιστοποιητικό εισαγωγής περιλαμβάνουν, στη θέση 8, τη μνεία της χώρας καταγωγής 7».

Άρθρο 3

Το στοιχείο γ) του άρθρου 4 του κανονισμού (ΕΚ) αριθ. 1251/96 αντικαθίσταται από το ακόλουθο κείμενο:

«γ) η αίτηση πιστοποιητικού και το πιστοποιητικό εισαγωγής περιλαμβάνουν, στη θέση 8, τη μνεία της χώρας καταγωγής 7».

Άρθρο 4

1. Η διάρκεια ισχύος των πιστοποιητικών που εκδίδονται για το πρώτο τρίμηνο του 1997 στο πλαίσιο του κανονισμού (ΕΚ) αριθ. 1431/94, για τις ομάδες 3 και 5, παρατείνεται μέχρι τις 31 Ιουλίου 1997.

2. Η διάρκεια ισχύος των πιστοποιητικών που εκδίδονται για τα δύο πρώτα τρίμηνα του 1997 στο πλαίσιο του κανονισμού (ΕΚ) αριθ. 1251/96, παρατείνεται μέχρι τις 31 Ιουλίου 1997.

3. Η διάρκεια ισχύος των πιστοποιητικών που εκδίδονται για το πρώτο τρίμηνο του 1997 στο πλαίσιο του κανονισμού (ΕΚ) αριθ. 1474/95, παρατείνεται μέχρι τις 31 Ιουλίου 1997.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Οι διατάξεις του παρόντος κανονισμού εφαρμόζονται στα πιστοποιητικά των οποίων η διάρκεια ισχύος δεν έχει λήξει ακόμη και τα οποία δεν έχουν χρησιμοποιηθεί ή έχουν χρησιμοποιηθεί μόνον εν μέρει.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 49.

(2) ΕΕ αριθ. L 189 της 30. 7. 1996, σ. 99.

(3) ΕΕ αριθ. L 282 της 1. 11. 1975, σ. 77.

(4) ΕΕ αριθ. L 305 της 19. 12. 1995, σ. 49.

(5) ΕΕ αριθ. L 282 της 1. 11. 1975, σ. 104.

(6) ΕΕ αριθ. L 91 της 8. 4. 1994, σ. 1.

(7) ΕΕ αριθ. L 221 της 19. 9. 1995, σ. 3.

(8) ΕΕ αριθ. L 146 της 20. 6. 1996, σ. 1.

(9) ΕΕ αριθ. L 156 της 23. 6. 1994, σ. 9.

(10) ΕΕ αριθ. L 130 της 31. 5. 1996, σ. 6.

(11) ΕΕ αριθ. L 145 της 29. 6. 1995, σ. 47.

(12) ΕΕ αριθ. L 161 της 29. 6. 1996, σ. 55.

(13) ΕΕ αριθ. L 161 της 29. 6. 1996, σ. 136.